**ОПШТИНА БЕРАНЕ**

**ПРЕДЛОГ**

**Одлуке о продаји покретне имовине**

**Октобар 2015. године.**

На основу члана 29 став 2 Закона о државној имовини („Сл лист ЦГ“, бр. 21/09 и 40/11), члана 45 став 1 тачка 9 Закона о локалној самоуправи („Службени лист РЦГ“ бр. 42/03, 28/04, 75/05 и 13/06 и „Службени лист ЦГ“ бр. 88/09, 3/10, 38/12 И 10/14) и члана 33 став 1 тачка 9 и члана 37 став 2 Статута Општине Беране („Сл. лист РЦГ- Општински прописи“, бр.21/04 и 34/06 и „Сл. лист ЦГ – Општински прописи“, бр.6/11), на сједници Скупштине Општине Беране одржаној\_\_\_\_ 2015. године донијела је

**О Д Л У К У**

**о продаји покретне имовине**

Члан 1.

Предмет продаје по овој Одлуци је покретна имовина коју чини опрема некадашње Фабрике тапета и амбалаже. Иста се продаје као секундарна сировина.

Члан 2.

Продаја ће се извршити на начин утврђен Уредбом о продаји и давању у закуп ствари у државној имовини. Након ступања на снагу ове Одлуке, Дирекција за имовину општине Беране огласиће позивом прикупљање понуда за продају покретне имовине из члана 1. Јавним позивом дефинисаће се општи и посебни услови учешћа за прикупљање понуда, начин и услови плаћања као и начин и поступак прикупљања понуда.

Члан 3.

Након спроведеног поступка из члана 2 ове Одлуке Предсједник Општине ће закључити Уговор о продаји са најповољнијим понуђачем.

Члан 4.

Ова одлука ступа на снагу осмог дана од дана објављивања у „Службеном листу ЦГ – Општински прописи“.

**СКУПШТИНА ОПШТИНЕ БЕРАНЕ**

**Бр.02-030- Предсједник Скупштине**

**Беране, \_\_\_\_\_\_\_\_\_\_2015 .године. Горан Киковић, с.р.**

**О б р а з л о ж е њ е**

**Правни основ**

Правни основ за доношење ове одлуке садржан је у члану 29 став 2 Закона о државној имовини („Службени лист ЦГ“, број 21/09 и 40/11) којим је прописано да непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни орган општине у складу са овим законом и статутом. Чланом 45 став 1 тачка 9 Закона о локалној самоуправи („Службени лист РЦГ“ бр. 42/03, 28/04, 75/05 и 13/06 и „Службени лист ЦГ“ бр. 88/09, 3/10, 38/12 и 10/14) прописано је да скупштина располаже имовином.

Чланом 33 став 1 тачка 9 Статута општине Беране („Сл. лист РЦГ- Општински прописи“, бр.21/04 и 34/06 и „Сл. лист ЦГ – Општински прописи“, бр.6/11) прописано је да Скупштина располаже имовином, а чланом 37 став 2 да Скупштина у вршењу послова из свог дјелокруга доноси одлуке и друге акте.

**Разлози**

Разложи за доношење ове Одлуке садржани су у намјери општине Беране да продајом постојеће опреме некадашње Фабрике тапета и амбалаже која је у лошем стању и може се сматрати секундарном сировином добије средства која ће употријебити за оправку крова, санацију објекта, чиме би се спријечило његово даље пропадање.

Предлажемо одборницима да предлог Одлуке подрже и усвоје као у тексту предлога.

**ДИРЕКЦИЈА ЗА ИМОВИНУ**